Það hefur líklega ekki farið framhjá neinum að Beyoncé og Adidas kynntu fyrir okkur spennandi samstarf í vikunni . Samstarfið mun ná yfir hönnun á skóm og fatnaði og þá munu aðilarnir í sameiningu endurvekja merki söngkonunnar – íþrótta - og lífstílsmerkið Ivy Park . Þetta er risa skref fyrir Adidas en Beyoncé er ein vinsælasta og áhrifamesta kona okkar tíma og mun þessu án efa fylgja mikil velgengni fyrir íþróttarisann . Söngkonan er með 127 milljónir fylgjenda á Instagram og fyrsta myndin sem hún birti af samstarfinu var komin með yfir 2 milljónir likes á undir klukkutíma og þegar þetta er skrifað er myndin komin með tæplega 7 milljónir likes . Myndbandið sem fylgdi í kjölfarið , þar sem sjá má Adidas rendurnar þrjár naglalakkaðar á söngkonuna , fær um 15,7 milljónir í áhorf . Til samanburðar má nefna að Adidas er með um 23 milljónir fylgjenda á Instagram og fékk “ aðeins ” um 200.000 likes á mynd sem kynnti samstarfið . Myndirnar birti Beyoncé í kjölfar “ HOMECOMING WEEKEND ” myndbandsins sem var fyrsta kynning á samstarfinu . Myndbandið gaf hún frá sér á fimmtudaginn og má þar sjá söngkonuna ásamt fleiri listamönnum og er Adidas og Ivy Park í aðalhlutverki . Þetta er kemur kannski ekki á óvart þar sem mesta velgengni Adidas síðustu ár hefur legið í Yeezy skónum og Kanye West og því má segja að íþróttarisinn hafi fengið annan ás uppí ermina . Adidas hefur nýlega breytt stefnu sinni varðandi Yeezy og hafa gert þá aðgengilegri á sama tíma og þeir koma mun oftar með nýjar útgáfur , um 20 - 30 á ári í stað 2 - 3 . Þetta gerðu þeir eftir að 2 af þeirra mest seldu strigaskóm þóttu ekki “ IN ” lengur – Stan Smith og Superstar . Það verður einnig spennandi að fygljast með merkinu Ivy Park sem verður áfram að fullu í eigu Beyoncé . Það ætti að hitta í mark í tísku nútímans sem miðast mikið að þægindum og virkni . Á heimasíðu merkisins má sjá má “ tease ” úr samstarfinu . Beyoncé stofnaði Ivy Park ásamt milljarðamæringnum og stofnanda Top Shop , Phillip Green , fyrir tveimur árum . Beyoncé keypti hann síðan útúr fyrirtækinu eftir að upp komu ákærur á hann vegna kynferðismála og kynþáttahaturs . Hún eignaðist því fyrirtækið að fullu og má segja að þetta sé einskonar “ comeback ” Ivy Park í liði með Adidas . Það verður gaman að fygljast með framvindu þessa samstarfs og munu án efa margir hoppa með söngkonunni á Adidas vagninn – og þá sérstaklega vestanhafs .